**ΕΛΛΗΝΙΚΑ** **ΕΝΟΤΗΤΑ 7η : Η ΖΩΗ ΕΞΩ ΑΠΟ ΤΗΝ ΠΟΛΗ**

**ΟΝΟΜΑ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ΗΜΕΡΟΜΗΝΙΑ :\_\_\_\_\_\_\_\_\_\_\_\_\_\_**

* **ΓΡΑΨΤΕ ΤΙΣ ΑΠΑΝΤΗΣΕΙΣ ΣΕ ΤΕΤΡΑΔΙΑ ( ΕΛΛΗΝΙΚΑ,ΠΡΟΕΤΟΙΜΑΖΟΜΑΙ ΓΙΑ ΟΡΘΟΓΡΑΦΙΑ,ΓΡΑΠΤΗ ΕΚΦΡΑΣΗ)**
* **ΒΑΛΤΕ ΤΙΤΛΟ ΚΑΙ ΗΜΕΡΟΜΗΝΙΑ ΣΤΟ ΤΕΤΡΑΔΙΟ**

**Ζώντας στην πόλη ή στο χωριό;( το κείμενο είναι αναρτημένο στο διαδίκτυο)**

##### Σταθάκη Κατερίνα - φοιτήτρια Δημοσιογραφίας 13-04-2015

Τον τελευταίο αιώνα έχει γνωρίσει τεράστιες διαστάσεις η **αστικοποίηση** ( το μεγαλύτερο μέρος του πληθυσμού του κόσμου ζει σε πυκνοκατοικημένες μεγαλουπόλεις). Ωστόσο, παρόλο που οι περισσότεροι έχουν μεταφερθεί στις πόλεις με δική τους απόφαση, **όλοι, αν τους ρωτήσεις, λαχταρούν να ξεκλέψουν λίγο χρόνο από την καθημερινότητα και να γυρίσουν πίσω στα χωριά τους, εκεί που ανήκουν και που βρίσκονται οι ρίζες τους.**  
  
Η ζωή στην πόλη είναι πιεστική. Οι γρήγοροι ρυθμοί, οι υποχρεώσεις και οι αποστάσεις κουράζουν τον άνθρωπο, τον κάνουν να ζει συνεχώς μέσα σε μια επίπονη και ασταμάτητη ρουτίνα. Ακόμα και το κλίμα ορισμένες φορές καταντάει ανυπόφορο. Καυσαέριο, αυτοκίνητα, ηχορύπανση, σκουπίδια. Όλα αυτά δημιουργούν στους κατοίκους της πόλης το αίσθημα της ανυπομονησίας να ξεφύγουν από αυτή την ζωή, ακόμα και για λίγο.  
  
Η ζωή στην επαρχία είναι πολύ διαφορετική**.** Το να ζεις 18 ολόκληρα χρόνια σε ένα νησί σε κάνει να μπορείς να ξεχωρίσεις τις διαφορές. Εκεί ο χρόνος κυλά πιο αργά και δεν υπάρχει τόσο άγχος. **Ακόμα και η ησυχία της υπαίθρου (χωρίς κορναρίσματα εξατμίσεις κλπ) λειτουργεί ως αγχολυτικό.** Στο χωριό επίσης ξέρεις ότι θα βγεις έξω και θα συναντήσεις ανθρώπους γνώριμους, συγγενείς, φίλους, θα πεις μια κουβέντα μαζί τους και αν ποτέ χρειαστείς βοήθεια, αυτοί θα είναι εκεί. **Δεν είσαι άγνωστος ανάμεσα σε αγνώστους και αυτό σου προσφέρει ασφάλεια**. Τέλος, η επαρχία έχει ένα αναντικατάστατο πλεονέκτημα, την φύση. Οι άνθρωποι, όσο και αν θέλουν να απαρνηθούν αυτήν την ιδιότητά τους, είναι μέρος της φύσης και έχουν την ανάγκη να έρχονται σε επαφή μαζί της**. Όλοι μας νιώθουμε λίγο καλύτερα μέσα μας, ακόμα και αν δεν το καταλαβαίνουμε, όταν βρεθούμε στον καθαρό αέρα σε ένα βουνό, σε μια πεδιάδα με δέντρα ή κοντά στην θάλασσα (αχ αυτή η θάλασσα).**  
  
Παρά τα τόσα λοιπόν πλεονεκτήματα του χωριού, κανείς δεν θα ήθελε να γυρίσει για πάντα πίσω σε αυτό. Στην πόλη υπάρχουν δουλειές, σχολές, φροντιστήρια, νοσοκομεία, υπηρεσίες και γενικά όλα αυτά που κάνουν την ζωή μας πιο εύκολη. Στην επαρχία η ζωή γίνεται συχνά δύσκολη και οι επιλογές είναι πολύ λιγότερες. Σκεφτείτε όμως, αν όλα ήταν διαφορετικά, **αν οι ευκαιρίες και οι δυνατότητες ήταν παντού ίδιες, πού θα θέλατε να ζείτε;**

***Α. ΚΑΤΑΝΟΗΣΗ ΚΕΙΜΕΝΟΥ( ΝΑ ΓΡΑΨΕΤΕ ΤΙΣ ΕΡΩΤΗΣΕΙΣ ΚΑΙ ΤΙΣ ΑΠΑΝΤΗΣΕΙΣ ΣΤΟ ΤΕΤΡΑΔΙΟ ΕΛΛΗΝΙΚΩΝ ΄Η ΣΤΟ ΤΕΤΡΑΔΙΟ ΓΡΑΠΤΗΣ ΕΚΦΡΑΣΗΣ)***

1.Γράψετε έναν πλαγιότιτλο για την κάθε παράγραφο.( Σύντομη φράση,ονοματική-χωρίς ρήμα)

1. ΑΣΤΙΚΟΠΟΙΗΣΗ

2. ΤΑ ΜΕΙΟΝΕΚΤΗΜΑΤΑ ΤΗΣ ΠΟΛΗΣ

3. ΤΑ ΠΛΕΟΝΕΚΤΗΜΑΤΑ ΤΗΣ ΕΠΑΡΧΙΑΣ

4. ΤΑ ΜΕΙΟΝΕΚΤΗΜΑΤΑ ΤΗΣ ΕΠΑΡΧΙΑΣ

2.Αφού μελετήσετε το πιο πάνω κείμενο,φτιάξτε έναν πίνακα με τα πλεονεκτήματα και τα μειονεκτήματα της ζωής στην πόλη.

**ΠΛΕΟΝΕΚΤΗΜΑΤΑ ΜΕΙΟΝΕΚΤΗΜΑΤΑ**

* **Ευκαιρίες για διάφορες δουλειές. ⁎ Ηχορύπανση**
* **Υπηρεσίες που διευκολύνουν τη ζωή μας. ⁎ Σκουπίδια**
* **Νοσοκομεία,σχολεία. ⁎ Καυσαέρια**

**⁎ Μεγάλες αποστάσεις**

**⁎ Γρήγοροι ρυθμοί,πιεστική ζωή,άγχος**

3. Ζώντας στο χωριό ποια πλεονεκτήματα(2) και μειονεκτήματα(2) έχει ο σύγχρονος άνθρωπος;

**Δύο πλεονεκτήματα που έχει ο άνθρωπος ζώντας στο χωριό είναι η επαφή με τη φύση που σε συνδυασμό με την ησυχία λειτουργούν ως αγχολυτικά (καταπολεμούν το άγχος).Επίσης, οι στενοί δεσμοί μεταξύ των ανθρώπων προσφέρουν το αίσθημα της ασφάλειας.**

**Δύο μειονεκτήματα είναι οι λίγες ευκαιρίες για δουλειά και η έλλειψη υπηρεσιών, σχολείων νοσοκομείων κ.τ.λ.**

4. Πού νομίζετε ότι προτιμά να ζει η συγγραφέας;Ποιες φράσεις ή προτάσεις σας βοήθησαν να το καταλάβετε;

**Η συγγραφέας προτιμά να ζει στην επαρχία-χωριό. Οι φράσεις που μας βοηθούν να το καταλάβουμε είναι χρωματισμένες στο κείμενο.**

***Β. ΓΡΑΜΜΑΤΙΚΗ ( ΝΑ ΑΝΤΙΓΡΑΨΕΤΕ ΤΙΣ ΑΣΚΗΣΕΙΣ ΣΤΟ ΤΕΤΡΑΔΙΟ ΕΛΛΗΝΙΚΩΝ ΄Η ΣΤΟ ΤΕΤΡΑΔΙΟ ΠΡΟΕΤΟΙΜΑΖΟΜΑΙ ΓΙΑ ΟΡΘΟΓΡΑΦΙΑ)***

**1. Μετατρέψτε τις πιο κάτω προτάσεις από ονοματικές σε ρηματικές ή το αντίστροφο.**

* Έβαψαν τα κάγκελα του σχολείου.

**Το βάψιμο των κάγκελων του σχολείου.**

* Αγαπάμε και φροντίζουμε τα ζώα.

**Η αγάπη και η φροντίδα για τα ζώα.**

* Λυπάμαι όταν τσακώνομαι με τον φίλο μου.

**Λύπη για τον τσακωμό με τον φίλο μου**.

* Κατανάλωση φρούτων και λαχανικών από όλες τις ηλικίες.

**Όλες οι ηλικίες καταναλώνουν φρούτα και λαχανικά**.

* Μείωση των δηλώσεων για τους διαγωνισμούς ζωγραφικής.

**Μειώθηκαν οι δηλώσεις για τους διαγωνισμούς ζωγραφικής.**

**2. Βάλτε το επίθετο στο σωστό γένος, αριθμό και πτώση.(Μελετήστε το φυλλάδιο θεωρίας για τα επίθετα σε –ης)**

🟌 Η **τετραμελής** οικογένεια αγόρασε καινούριο αυτοκίνητο. (*τετραμελής*)

🟌 Οι καρποί στα δέντρα καταστράφηκαν από την **καταρρακτώδη** βροχή. (*καταρρακτώδης*)

🟌 Με **συνεχείς** προσπάθειες,θα καταφέρουμε να ξεπεράσουμε δυσκολίες (*συνεχής*)

🟌 Η συναυλία της **δημοφιλούς** τραγουδίστριας. (*δημοφιλής*)

**3. Αφαιρέστε λέξεις ώστε οι πιο κάτω προτάσεις να μετατραπούν σε απλές:**

* Η Μαρία, **η θεία μου**, έχει αγοράσει **ένα κόκκινο,σπορ** αυτοκίνητο.

**Η Μαρία έχει αγοράσει ένα αυτοκίνητο**.

* Οι αθλητές **στίβου** προπονούνται **σκληρά πολλές ώρες την ήμερα.**

**Οι αθλητές προπονούνται.**

* **Τα απογεύματα** μου αρέσει να πηγαίνω περίπατο **με τις φίλες μου**.

**Μου αρέσει να πηγαίνω περίπατο**.

**4. Μετατρέψτε τις πιο κάτω προτάσεις σε επαυξημένες.(προσθέτω τόπο, χρόνο,επίθετα κτλ)**

**ΔΙΚΕΣ ΣΑΣ ΕΠΙΛΟΓΕΣ ΤΑ ΠΙΟ ΚΑΤΩ ΕΙΝΑΙ ΠΑΡΑΔΕΙΓΜΑΤΑ**

* Το αυτοκίνητο χάλασε.

**Το μικρό αυτοκίνητο χάλασε ενώ ανέβαινε την ανηφόρα της γειτονιάς μας.**

* Ο Γιάννης κλαίει.

**Ο φίλος μου ο Γιάννης κλαίει δυνατά,γιατί έχασε την μπάλα του.**

**5. Γράψετε την παθητική μετοχή( μενος/μενη/μενο-μμενος/μμενη/μμενο) που σχηματίζεται από τα πιο κάτω ρήματα:( Μελετήστε το φυλλάδιο θεωρίας για τις μετοχές)**

μαγειρεύω **μαγειρεμένος** θλί**β**ω **θλιμμένος**

αγαπώ **αγαπημένος** βά**φ**ω **βαμμένος**

γοητεύω **γοητευμένος** καλύ**πτ**ω **καλυμμένος**

χρωματίζω **χρωματισμένος** γρά**φ**ω **γραμμένος**

**6**. **Κατηγοριοποιήστε τις κυριολεξίες και τις μεταφορές της παρένθεσης**

( γλυκό μήλο, πικρό σχόλιο, καθαρό πιάτο, σκοτεινές σκέψεις, απαλό ύφασμα, πικρό φάρμακο, καθαρές οδηγίες, μελαγχολικό κορίτσι, σκοτεινό σπίτι, μελαγχολική ατμόσφαιρα, απαλή μουσική, γλυκιά ανάμνηση)

|  |  |
| --- | --- |
| **ΜΕΤΑΦΟΡΑ** | **ΚΥΡΙΟΛΕΞΙΑ** |
| **πικρό σχόλιο** | **γλυκό μήλο** |
| **σκοτεινές σκέψεις** | **καθαρό πιάτο** |
| **μελαγχολική ατμόσφαιρα** | **απαλό ύφασμα** |
| **απαλή μουσική** | **πικρό φάρμακο** |
| **γλυκιά ανάμνηση** | **μελαγχολικό κορίτσι** |
| **καθαρές οδηγίες** | **σκοτεινό σπίτι** |
|  |  |

**7. Συμπληρώστε ό,τι λείπει ( ΔΕΣΤΕ ΤΟ ΤΕΤΡΑΔΙΟ ΠΡΟΕΤΟΙΜΑΖΟΜΑΙ ΓΙΑ ΟΡΘΟΓΡΑΦΙΑ ΓΙΑ ΝΑ ΚΑΝΕΤΕ ΑΥΤΟΔΙΟΡΘΩΣΗ )**

κα**λλ**ιέργ**ει**ες, εσπεριδο**ει**δ**ή**, κακοκ**αι**ρία, οδ**ι**κό δίκτ**υ**ο, **ει**σαγ**ω**γές, εξαγ**ω**γές, κ**ί**νδ**υ**νοι, κάτ**οι**κοι, αποζ**η**μ**ιώ**σεις, ηλεκτροδότ**η**ση, παραγ**ω**γή, θερμοκ**ή**π**ι**ο, χιονόπτ**ω**ση, **ύ**π**αι**θρος, ανακ**οί**ν**ω**ση, πλ**ημμύ**ρες, κατολ**ι**σθ**ή**σεις, ορ**ει**νά, χ**ω**ριά, καφεν**εί**ο, κουρ**εί**ο, θερ**ι**σμός, χ**ω**ράφια, αλ**ώ**ν**ι**σμα, έθ**ι**μα, παν**η**γ**ύ**ρι, σ**υ**γκ**οι**ν**ω**νία, ε**ύ**φορος, γόν**ι**μος, γε**ω**ργ**ι**κός, σύ**γχ**ρονος, α**υ**τοφ**υής**, οπ**ω**ροφόρος, αρ**αι**οκατ**οι**κ**η**μένος, π**υ**κνοκατοικ**η**μένος, πολ**ύ**βουος, αν**οι**χτόκαρδος, κ**αι**νούριος

**ΓΡΑΠΤΗ ΕΚΦΡΑΣΗ ( Ο ΚΑΘΕΝΑΣ /Η ΚΑΘΕΜΙΑ ΓΡΑΦΕΙ ΤΗ ΔΙΚΗ ΤΟΥ/ΤΗΣ ΠΑΡΑΓΡΑΦΟ)**

**Φτιάξτε μια παράγραφο με την πιο κάτω θεματική πρόταση**

**ΝΑ ΤΗ ΓΡΑΨΕΤΕ ΣΤΟ ΤΕΤΡΑΔΙΟ ΕΛΛΗΝΙΚΩΝ ΄Η ΣΤΟ ΤΕΤΡΑΔΙΟ ΓΡΑΠΤΗΣ ΕΚΦΡΑΣΗΣ**

* **Να στηρίξετε την άποψη σας με επιχειρήματα,δικαιολογώντας την επιλογή σας.Στο τέλος, να κλείσετε την παράγραφο με πρόταση κατακλείδα που θα είναι το συμπέρασμά σας.**

**Μεγαλώνοντας θα ήθελα να ζήσω σε\_\_\_\_\_\_\_\_\_\_\_\_\_\_\_\_( μεγαλούπολη**

**ή σε ένα ήρεμο χωριό)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**